Diari Oficial de la Generalitat Valenciana


Sumari del DOGV 8113, del 25-08-2017 (2017/7328)

RESOLUCIÓ de 28 de juliol 2017, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat Intermunicipal Alto Palancia.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8113

Data del DOGV
:   25-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7328


Data del document
:   28-07-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de juliol 2017, de la Presidència de la Generalitat, per la qual es revoca l'exempció de l'obligació de mantindre el lloc de secretaria de la Mancomunitat Intermunicipal Alto Palancia. [2017/7328]  
Per Ordre de 9 de juny de 1998, de la Conselleria de Presidència, publicada en el DOGV de data 11.07.1998, es va aprovar la creació, classificació en classe tercera i l'exempció de l'obligació de mantindre el lloc de secretaria de la Mancomunitat Intermunicipal Alto Palancia, i que les funcions reservades al dit lloc s'exerciren per mitjà de l'acumulació de funcions a la secretaria d'un altre municipi pertanyent a la Mancomunitat.  
Per Resolució d'1 d'abril de 2015, del director general d'Administració local es van publicar els estatuts de la Mancomunitat Intermunicipal Alto Palancia (DOGV 10.04.2015), a fi d'adaptar-los a la Llei 27/2013, de racionalització i sostenibilitat de l'Administració local, i en l'article 2 de la qual s'estableix que «la mancomunitat que es constitueix es denominarà Mancomunitat Intermunicipal Alto Palancia».  
Segons certificació de la secretaria de la Mancomunitat Intermunicipal Alto Palancia, per acord plenari en sessió realitzada el dia 27 de desembre de 2016, es va acordar, per unanimitat dels presents, la qual cosa va suposar el vot favorable de la majoria absoluta dels municipis representats i dels vots:  
a) Renunciar a l'exempció de l'obligació de sostindre la plaça de secretaria concedida a la Mancomunitat mitjançant l'Ordre de 9 de juny de 1998, de la Conselleria de Presidència de la Generalitat Valenciana, per haver canviat les circumstàncies que la van propiciar.  
b) Sol·licitar que es mantinga per al lloc de secretaria de la Mancomunitat Alto Palancia la classificació establida en l'esmentada Ordre de 9 de juny de 1998, en classe tercera, i la provisió del lloc està reservada a funcionaris d'Administració local amb habilitació de caràcter nacional de la subescala de secretaria intervenció.  
Sol·licitat el preceptiu informe a la Diputació Provincial de València, aquesta ha emés un informe favorable a la revocació de l'exempció sol·licitada mitjançant un acord adoptat en sessió de data 30 d'abril de 2017.  
En virtut d'això, i fent ús de les competències atribuïdes pels articles 164-1r i 164-3r de la Llei 8/2010, de 23 de juny, de la Generalitat, de Règim Local de la Comunitat Valenciana; i en els articles 2 i 15.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Revocar l'exempció de l'obligació de mantindre el lloc de secretaria de la Mancomunitat Intermunicipal Alto Palancia.  
  
Segon  
Mantindre la classificació del lloc de secretaria de la Mancomunitat Intermunicipal Alto Palancia en classe tercera; la seua provisió està reservada a personal funcionari amb habilitació de caràcter nacional, de la subescala de secretaria intervenció.  
  
Contra aquesta resolució, que posa fi a la via administrativa, de conformitat amb el que estableix l'article 114 de la Llei 39/2015, d'1 d'octubre del procediment administratiu comú i de les administracions públiques, les persones interessades podran interposar els recursos següents:  
a) Directament recurs contenciós administratiu davant del jutjat contenciós administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana., de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 28 de juliol de 2017.- El president de la Generalitat, p. d. (R 12.02.2016; DOGV 17.02.2016), el secretari autonòmic de Presidència: Andreu Ferrer Bautista.